Milliarder Devid Rokfeller 100 yoshga kirdi

Taniqli sarmoyador, bankir, neft treyderi, dunyoning eng keksa milliarderi katta Devid Rokfeller 100 yoshga kirdi, deb xabar bermoqda “Gazeta.ru”.

Devid Rokfellerning bobosi – Jon Rokfeller Standart Oil neft kompaniyasiga asos solib, tarixdagi ilk dollarli milliarderga aylangan. Shuningdek, u xayriya jamg‘armasiga asos solgan, oilasi esa hozirgacha dunyodagi eng katta ta’sirga ega oilalardan hisoblanadi.
1954-yildan buyon Devid Rokfeller globallashuv g‘oyasi tarafdori bo‘lgan va davlatusti boshqaruv tizimi yaratilishini yoqlab chiqishi tufayli “jahon hukumati” deb ham ataladigan Bilderberg klubining barcha yig‘ilishlarida ishtirok etib keladi.